Den Vest-Sjællandske Avis, 1836-05-21
General Evans officielle Beretning om Træfningen den 5te Mai lyder saaledes: Et glimrende og vigtigt Resultat er tilfægtet af Deres Majestæts Tropper. Alle de Fæstningsværker, som Fienden i de sidste 4 Maaneder har uafladelig bestræbt sig forat opføre foran San Sebastian ere erobrede med Storm, det ene efter det andet og efter en meget heftig Fægtning. Disse Fæstningsværker, tilligemed det Artillerie hvormed de vare besatte, ere faldne vore Hænder. Vi bruge kun faa Dage for at sløife dem. Det har endnu ikke været mueligt (Beretningen er af 5te Mai, at kunne opsætte en nøiagtig Liste over alle de Personer, som ere blevne udygtige til Kampen; men de Dødes og Saaredes Antal kan ikke anslaaes til ringere end til 6070 Officere og 6-700 Soldater. Den spanske og engelske Division have ved denne Leiliged søgt at overgaae hinanden, Jver og Mod. Operationen var ogsaa vanskelig nok til at saadanne Beviser paa Tapperhed og Udholdenhed kunde blive nødvendige. Vi mangle Ord til at kunne paa en passende Maade skildre Kommodore Lord John Hays Resolution og hensigtsmæssige Bestyrelse af den for Dronningens Tropper saa gavnlige Kooperation. Hs. Herlighed var med Dagens Frembrud, faa Timer for Fægtningen begyndte, lø den ind i Bugten. Under hans Kommando stode Fregatten Phoenix og Dampskibene Salamander og Komet med to Regimenter af Legionen, det 4de o 8de, under Kommando af Oberstlieutenant Godefroy, og Major Harley, ombord. De Tienester, som denne Forstærkning præsterede strax efter sin Ankomst, har været uhyre stor. De engelske Skibe aabnede en ligesaa livfuld som vel dirigeret Jld paa Fiendens yderste Forskandsninger. Jsær Phoenix sigtede med overordentlig Nøiagtighed; dens Bomber traf i en Strækning af 1500 Aards. Nogle af disse Bomber skiøde en Bresche i de fiendtlige Værker, igiennem hvilken vore Tropper trængte ind. Fienden forsvarede sig med en grændseløs Haardnakkenhed; men han blev totalt drevet paa Flugten langs med hele Linien. - Jfølge Privatbreve tabte Karlisterne 2000 Mand; Segastibelza faldt paa deres og Jauregui paa de Kristinos Side. Jfølge et Brev fra Bayonne skal Efterretningen om at Gen. Evans har besat Ernani, være urigtig; thi Karlisterne have undsat Positionen med tre friske Batailloner. De karlistiske Linier foran San Sebastian, hvilke de Allierede indtoge med Storm, vare 1 1/2 engelsk Miil lange og anlagte med megen Duelighed. – General Evans var den 5te i Besiddelse af de Høie, som beherske Ernani. Staden ligger i en Dal; men den var dækket af den stærke Redoute San Barbara, og Karlisterne, som erkiende Positionens Vigtighed, have ruineret Landeveiene og lagt alle muelige Hindringer i Veien for det forfølgende Korps. Den 11te Mai ankom til London Lord W. Paget, General Evans Adjutant, med Depescher til den spanske Gesandt og til den engelske Regiering, og til den sidste Depescher fra Lord J. Hay. Af disse erfares, at den brittiske Legions Styrke bestod ved Angrebet af 6000 Mand og de kopperende Spaniers af 1500. De Allierede tabte, efter en nøiagtig Liste, 823 Md. af Døde og Saarede, og blandt Officerene General Reid, Obersterne Tapper og Considine, og Kaptain Knight, som Karlisterne toge til Fange og derpaa massakrerede. General Evans beretter under 7de, at han har ødelagt alle Karlisternes Værker og at han fra den 9de eller 10de vilde bryde op for at forfølge dem. Man har det Rygte i London, at han er rykket ind i Ernani efter en nye og heftig Træfning. Man formoder at den spanske Regiering, vil udnævne ham til Generalmajor paa Halvøen.